Diari Oficial de la Generalitat Valenciana


Sumari del DOGV 3829, del 05-09-2000 (2000/7094)

ORDRE de 26 de juliol de 2000 de la Conselleria de Justícia i Administracions Públiques, per la qual s'aprova la classificació en classe tercera del lloc d'oficial major de l'Ajuntament de la Pobla de Vallbona.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3829

Data del DOGV
:   05-09-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/7094


Data del document
:   26-07-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Pobla de Vallbona, la
    * qualificació del personal
    * administració local

ORDRE de 26 de juliol de 2000 de la Conselleria de Justícia i Administracions Públiques, per la qual s'aprova la classificació en classe tercera del lloc d'oficial major de l'Ajuntament de la Pobla de Vallbona. [2000/X7094]
  
El lloc de treball d'oficial major de l'Ajuntament de la Pobla de Vallbona està actualment classificat en classe segona.
  
Mitjançant acord plenari de l'Ajuntament de la Pobla de Vallbona, de data 9 de març de 2000, va sol·licitar-se d'aquesta Conselleria de Justícia i Administracions Públiques la modificació de l'esmentat lloc de treball en classe tercera, reservada la seua provisió a funcionaris d'Administració local amb habilitació de caràcter nacional de la subescala de Secretaria'Intervenció.
  
En l'actualitat el lloc d'oficial major de l'Ajuntament de la Pobla de Vallbona està vacant.
  
Consta en l'expedient certificat expedit per la Secretaria General de la Corporació acreditativa de la modificació de la plantilla, i la seua publicació en el Butlletí Oficial de la Província.
  
Vist el que disposa l'article 2 del Reial Decret 1.732/1994, de 29 de juliol, l'apartat c) del qual disposa que les secretaries de classe tercera estan reservades a funcionaris pertanyents a la subescala de Secretaria'Intervenció; i l'apartat g) estableix que mitjançant la modificació de la corresponent plantilla, les entitats locals podran crear llocs de treball de col·laboració reservats a funcionaris d'Administració local amb habilitació de caràcter nacional de la subescala i categoria que procedesca per a l'exercici de les funcions de col·laboració en els llocs de Secretaria, Intervenció o Tresoreria.
  
En conseqüència, fent ús de les competències atribuïdes pels articles 2.2 c) i 6.3 del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'Administració Local amb habilitació de caràcter nacional,
  
ORDENE
  
Classificar el lloc de treball d'oficial major de l'Ajuntament de la Pobla de Vallbona en secretaria de classe tercera, i reservar-lo a funcionaris d'Administració local amb habilitació de caràcter nacional pertanyents a la subescala de Secretaria'Intervenció, sense perjuí del que preveu la disposició transitòria primera 2 c) i d) del Reial Decret 1.174/1987, de 18 de setembre.
  
Contra aquesta resolució que posa fi a la via administrativa es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des del l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació. Tot això segons que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 26 de juliol de 2000
  
El conseller de Justícia i Administracions Públiques,